text: Артисти Натали Портман в "Моите боровинкови нощи"
  Дебютът на младата актриса е във филма на Люк Бесон "Леон" през 1994
  14.06.2008, 15:53 | Видяна: 1895 | синефиш.бг | АРТИСТ
  Натали Портман се ражда на 9 юни, 1981 година в Израел в семейството на руски евреи, които три години по-късно се установяват в САЩ. На единайсет години Натали получава предложение да започне работа в известна модна агенция, но тя предпочита кариерата на актриса.
  Дебютът на младата актриса е във филма на Люк Бесон "Леон" през 1994 г., в който 13-годишното момиче си партнира равностойно с Жан Рено. Тя е дете, което се сприятелява с него – много по-възрастен наемен убиец. "Леон" носи на Натали Портман голяма известност и й обезпечава стремителна кариера. Следва "Жега" с Робърт Де Ниро и Ал Пачино. А по-нататък: "Красиви момичета" (1996) и "Марсиански атаки" (1996). В музикалния филм на Уди Алън "Всички казват Обичам те!" Натали Портман се снима заедно с Едуард Нортън, Дрю Баримор и Джулия Робъртс.
  През 1998 г. опитва силите си и на театралната сцена. Играе ролята на Ани в бродуейската постановка на "Дневникът на Ани Франк". Успоредно с театралните представления, върви работата и по новия епизод на "Звездни войни" –"Невидима заплаха", в който Натали Портман получава ролята на кралица Падме Амидала – бъдещата майка на Люк Скайуокър и принцеса Леа. Натали честно си признава, че не е гледала първите три филма от поредицата. По това време подписва и договор за участие в двата следващи епизода от "Звездни войни".
  После идват снимките на филма "Някъде на Запад" със Сюзан Сарандън. Тази роля й носи номинация за наградата "Златен глобус" като най-добра поддържаща актриса. Двехилядната година е отбелязана с излизането на "Там, където е сърцето". Натали Портман играе неочаквано забременяло момиче, което трябва да се справи с живота, след като приятелят й я изоставя в непознат град с пет долара в джоба.Това е първият филм, в който Натали трябва да изиграе сцена с целувка. За тази роля актрисата получава наградата "Young Star".
  По нейните собствени думи, Натали не възнамерява цял живот да бъде актриса. Може би затова през 2003 г. завършва висше образование – психология в Харвард. Същата години се снима в малка роля в "Студената планина", а на следващата, 2004 – в главна роля в "Гардън Стейт". През 2004 още по-успешен за нея се оказва "Отблизо", (с Джъд Лоу, Джулия Робъртс и Клайв Оуен), донесъл й отново номинация за "Златен глобус".
  Последните филми на Натали Портман са: "Призраците на Гоя" на Милош Форман, "Моите боровинкови нощи" на Уон Каруай и "Другата сестра Болен" със Скарлет Йохансон.
  Ключови думи: люк жаке филмография | доминик суейн | мрежа от лъжи филм | андрей баташов | първият отмъстител | соленото езеро | роби амел | сляп хоризонт | каубойски снимки | крал джордж 6 | филм грозната истина | наистина любов | милан точиновски | франко неро | джейкъб смит | масовото чудо | разбиване с djet lii | cinemax русе програма | бумеранг | джеф спийкман